google/wiki40b huggingface dataset:
Supernova

Supernova merujuk kepada beberapa jenis letupan najam yang menghasilkan jasad yang sangat cerah yang dihasilkan oleh plasma dan kemudiannya menurun ke tahap yang tidak boleh dilihat dalam tempoh beberapa minggu atau bulan. Terdapat dua laluan menuju ke penghujung hayat bintang. Bintang gergasi mungkin akan berhenti menghasilkan tenaga pelakuran daripada penggabungan nukleus atom-atom di dalam teras bintang lalu menguncup ke dalam oleh daya gravitinya sendiri, ataupun bintang kerdil putih mungkin akan mengumpul bahan daripada bintang dedua sehingga mencapai had Chandrasekhar sehingga mengalami letusan termonuklear. Dalam kedua-dua kes, letupan supernova yang terhasil akan menyingkirkan seberapa banyak atau kesemua bahan bintang dengan daya yang amat kuat.
Letupan ini menjana gelombang letusan ke angkasa sekitarnya, menghasilkan tinggalan supernova. Salah satu contoh proses ini adalah tinggalan SN 1604, seperti yang tertunjuk di sebelah kanan.
Dalam kosmologi piawai yang dinamakan Teori Letupan Besar, letupan supernova merupakan sumber utama kesemua unsur lebih berat daripada oksigen, dan supernova merupakan satu-satunya sumber kebanyakan unsur. Sebagai contoh kalsium pada tulang kita dan besi dalam hemoglobin telah disintesis semasa letupan supernova, berjuta-juta tahun dahulu. Supernova memasukkan unsur-unsur berat ini ke dalam medium antara najam, akhirnya memperkayakan awan-awan molekul yang menjadi tempat kepada pembentukan bintang-bintang. Bukti daripada hasil reputan isotop jangka hayat pendek menunjukkan bahawa supernova berdekatan telah menentukan komposisi sistem suria pada 4.5 bilion tahun dahulu. Penghasilan unsur berat oleh supernova pada jangka masa kosmik membolehkan kehidupan kimia pada Bumi berlaku.
Supernova menjana suhu yang amat tinggi, dan dalam keadaan yang sesuai, tindak balas pelakuran yang berlaku ketika masa-masa puncak boleh menghasilkan antara unsur yang terberat seperti plutonium dan kalifornium.
"Nova" ialah perkataan Latin untuk "baru", merujuk kepada apa yang dapat dilihat sebagai kelipan bintang baru yang sangat cerah dalam sfera samawi; imbuhan awalan "super" membezakannya daripada nova biasa, yang juga membabitkan bintang yang bertambah kecerahannya, walaupun pada tahap yang lebih rendah dan melalui mekanisme yang berbeza. Walau bagaimanpun, adalah tidak tepat sekiranya supernova dianggap sebagai bintang baru, kerana ia sebenarnya menggambarkan kematian bintang (atau sekurang-kurangnya perubahan radikal kepada sesuatu jasad yang lain).

Penggolongan

Sebagai percubaan untuk lebih memahami letupan supernova, ahli astrnomi menggolongkan supernova berdasarkan garis unsur kimia berbeza yang hadir pada spektrumnya.
Unsur pertama untuk pembahagian ini ialah kehadiran atau ketakhadiran garis daripada hidrogen. Sekiranya terdapat spektra supernova yang mengandungi garis hidrogen, ia digolongkan sebagai Jenis II, lain daripada itu ia akan digolongkan sebagai Jenis I.
Antara kumpulan-kumpulan ini, terdapat subbahagian berdasarkan kehadiran lain-lain garis dan bentuk lengkungan cahayanya.
Taba Padang, Seberang Musi

Poskod

Poskod yang digunakan di Taba Padang adalah 39373. Terdapat 8 buah desa di dalam daerah kecamatan Seberang Musi.
Kampung Charok Malau, Kuala Nerang

Poskod

Poskod yang digunakan di Kampung Charok Malau, Kuala Nerang, Kedah ialah 06300.
RSS Centurion

RSS Centurion merupakan sebuah kapal selam tentera laut Singapura. RSS Centurion dibina di dermaga kapal Kockums AB di Karlskrona, Sweden dan dilancarkan pada 28 Mei 1999 bagi mempertahankan Singapura daripada serangan musuh.
RSS Centurion merupakan kapal selam kelas Sea Serpent yang dibina dalam tahun 1960an untuk tentera laut Swedish.
RSS Centurion mempunyai 6 tube torpedo dan mempunyai mod senyap ultra untuk membolehkannya bergerak tanpa dikesan melalui hidrofon.
Data Teknikal Utama
Dimensi Panjang 504 m, diameter 6.1 m

Isipadu Anggaran 1 200 tan (menyelam)

Senjata (torpedo) 4 x 53 cm tubes, 2 x 40 cm tubes

Pancuan Elektrik, disel

Anak kapal 24 pegawai dan kelasi
Orang Bunian

Asal-usul

Terdapat beberapa pendapat mengenai asal-usul makhluk bunian, antaranya ialah mereka adalah daripada keturunan jin. Pendapat kedua menyatakan mereka ialah hasil perkahwinan antara manusia dengan jin. Dan pendapat ketiga dan yang sebenarnya, Bunian adalah makhluk ciptaan Allah dan bukan dari keturunan manusia, jin maupun malaikat. Allah swt Maha Pencipta menciptakan berbagai jenis makhluk yang manusia sendiri tidak pernah melihat kecuali mereka-mereka yang dianugerahkan Allah ilmu Makrifat dan Laduni. Yang sebenarnya, apa yang manusia bertemu bunian selama ini disebalik semua cerita dari turun temurun, itu bukanlah bunian sebaliknya jin-jin kafir yang menyamar sebagai bunian contohnya seperti jin kebayan yang suka berlakon dan menyamar.

Alam Zara

Manusia menggelarkan Alam Bunian sebagai Kayangan. Ianya terletak di antara Langit dan Bumi, dan dikenali sebagai Alam Zara. Alam Zara tiada cahaya matahari dan mempunyai kelembapan yang tinggi. Namun begitu, ianya disinari cahaya Bunian itu sendiri. Keadaan sebenar tempat tinggal bunian ini juga pernah diceritakan di dalam filem Sumpah Orang Minyak lakonan P.Ramlee, malangnya beberapa perkara di dalam filem ini diubahsuai mengikut citarasa P.Ramlee. P.Ramlee diberi ilham oleh para bunian untuk mengambarkan suasana dan kehidupan bunian yang sebenar.................................................…...……

Hubungan dengan manusia

Oleh kerana orang bunian mirip dengan manusia (kecuali berasaskan fakta mereka biasanya ghaib atau halimunan), tidaklah menghairankan terdapat kisah mereka berkahwin dengan manusia. Bagaimanapun, ada juga yang mempertikaikannya kerana perbezaan bagi manusia (berasal daripada unsur tanah) dan bunian (berasal daripada unsur cahaya). Terdapat cerita mengenai seorang lelaki yang mengahwini orang bunian tetapi lantaran ingin kembali ke keluarganya yang telah ditinggalkan, memutuskan untuk meninggalkan orang bunian. Semasa kepulangannya ke golongan manusia, dia mendapati bahawa setiap orang yang dia kenal telah meninggal dunia, dan beberapa tahun sudah berlalu. Cerita ini pernah disebutkan dalam cerita dongeng Amerika iaitu Rip Van Winkle. Perkara tersebut menyerupai teori kerelatifan.
Orang Bunian juga sering dikatakan boleh menyebabkan manusia sesat.
Hilang (album Guba)

Penerbitan

Penerbitan album Hilang melibatkan enam jurutera rakaman di tiga studio rakaman yang berbeza. Diketuai oleh penerbit, Jeffrey Little (Prana, Estrella, SevenCollar T-Shirt, PureVibracion) yang bekerjasama dengan rakan-rakan lain; Saiful Ridzuan (SevenCollar T-Shirt, Estrella) dan Jason Voo bersama-sama dengan pemuzik-pemuzik lain. Album ini mengambil masa dalam tempoh setahun untuk disiapkan. Album ini telah diadun oleh Mohd Hafiz (Pesawat, Lab the Rat) di Tune Studios, manakala mastering oleh Joe Gastwirt (311, Pearl Jam, Grateful Dead) di Los Angeles, Amerika Syarikat.
Pinang Balai

Poskod

Poskod yang digunakan di Pinang Belai/Balai adalah 37554. Terdapat 8 buah desa di dalam daerah kecamatan Serai Serumpun.
Hari San Pedro

Hari San Pedro atau Perayaan San Pedro merupakan salah satu peninggalan Portugis di Malaysia. Perayaan San Pedro merupakan perayaan menyambut hari jadi San Pedro, penaung kepada nelayan. 
Ia disambut meriah oleh masyarakat berketurunan Portugis yang tinggal di Melaka. Perayaan San Pedro diraikan antara 24 Jun - 26 Jun setiap tahun.
Kampung Peng Rasau

Poskod

Poskod yang digunakan di Kampung Peng Rasau, Kuala Krau, Pahang ialah 28050.
Jackalope

Jackalope ialah sejenis makhluk mitos dalam budaya rakyat Amerika Utara yang diperikan sebagai seekor arnab atau kelinci (jackrabbit) yang bertanduk antelop atau rusa, dan adakalanya berekor dan bertungkai belakang seperti burung kuang.
Ada kemungkinan bahawa legenda jackalope diilhamkan oleh pemerhatian arnab yang dijangkiti virus Papiloma Shope yang menyebabkan ketumbuhan tumor seakan-akan tanduk pada kepala atau tubuh arnab.
Mansinhapur

Demografik 2001

Menurut bancian India pada tahun 2001, Mansinhapur memiliki bilangan penduduk seramai 5,401. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Mansinhapur memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Cordobilla de Lácara

Cordobilla de Lácara merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Varieti

Varieti hortikultur

Varieti tumbuhan merujuk kepada sekumpulan tumbuhan yang mempunyai asal sama dan ciri-ciri serupa dalam satu spesis. Varieti terhasil daripada progeni semula jadi yang mempunyai ciri boleh diturunkan yang berlainan daripada spesis induk seperti warna dan rupa. Nama varieti ditulis selepas nama saintifik, contohnya Millettia pinnata var. xerocarpa (Millettia pinnata - nama saintifik; xerocarpa - nama varieti tumbuhan tersebut).

Varieti botani

Varieti botani ialah pecahan sesuatu spesis tumbuhan atau tanaman yang mempunyai perbezaan ciri kecil seperti rupa dan warna. Contohnya, rambutan boleh dikategorikan kepada varieti botani yang berbeza mengikut warna kulit buah, sama ada kuning (varieti gading, R156), atau varieti merah (rambutan anak sekolah dan rambutan gula batu, R3). Varieti botani terhasil secara semula jadi dan apabila ciri-ciri varieti tumbuhan dipilih untuk pembiakbakaan, ia digelar kultivar.
Pengisytiharan Pembebasan

Pengisytiharan Pembebasan (Emancipation Proclamation), atau Pengisytiharan 95 (Proclamation 95), ialah suatu pengisytiharan presiden dan perintah eksekutif yang dikeluarkan oleh Presiden Amerika Syarikat Abraham Lincoln pada 1 Januari 1863. Ia merubah status sah pemerintah persekutuan terhadap lebih daripada 3.5 juta orang Afrika-Amerika yang diperhambakan di kawasan-kawasan Selatan Amerika Syarikat yang terus mendapat kebebasan. Dengan seberapa segera seperti seorang budak yang melarikan diri daripada genggaman kuasa pemerintah Negeri-negeri Gabungan Amerika menjauhi kawasan mereka atau melalui arah kemaraan pasukan persekutuan lalu membebaskan mereka. Akhirnya, pemberontak menyerah dibebaskan dan mengakibatkan proklamasi permohonan untuk semua bekas hamba. Ia tidak meliputi hamba-hamba di kawasan milik Kesatuan yang telah dibebaskan oleh tindakan pemerintah (atau tiga tahun kemudian oleh Pemindaan ke-13 Perlembagaan Amerika Syarikat pada bulan Disember 1865).
Pengisytiharan ini dikeluarkan semasa Perang Saudara Amerika kepada semua kawasan dalam pemberontakan dan semua segmen cabang eksekutif (termasuk angkatan Darat dan Laut) Amerika Syarikat.

Kesan politik

Pengisytiharan ini segera dikecam oleh Demokrat puak Copperhead yang menentang peperangan serta berhasrat mengembalikan kesatuan dengan membenarkan kembali perhambaan. Mereka juga melihat dokumen ini sebagai suatu penyalahgunaan kuasa presiden besar yang melanggari perlembagaan negara.
Pihak Gabungan pada awalnya geram dengan tindakan ini seperti yang dijangkakan. Pengisytiharan ini telah dilihat sebagai pengesahan dan bukti kepada mereka bahawa Lincoln tekas menghapuskan amalan oerhambaan meskipun Negeri-Negeri Gabungan bersetuju kembali ke dalam Kesatuan sekalipun. Menurut suatu perutusan surat dari Jeneral Ulysses S. Grant kepada Lincoln pada Ogos 1863, Grant menyatakan bahawa pengeluaran pengisytiharan ini, bersama-sama penggunaan anggota berkulit hitam oleh Tentera AS sangat menghina pihak Gabungan, seakan "suatu pukulan yang paling kuat" bagi mereka. Beberapa bulan selepas Pengisytiharan ini diluluskan, pemerintah Gabungan melulus undang-undang pada bulan Mei 1863 menuntut "balas dendam yang penuh dan cukup" terhadap langkah sedemikian, serta menyatakan bahawa tentera AS berkulit hitam yang ditangkap terlibat dalam perang akan dibicarakan sebagai pemberontak dalan mahkamah sivil lalu dihukum mati. 
Pengisytiharan ini pula menyebabkan kuasa-kuasa asing memihak kepada pemerintah Kesatuan melalui raihan sokongan negara-negara yang anti-perhambaan dan telah menghapuskan amalan ini (terutama negara-negara maju di Eropah), seperti yang menjadi jangkaan Lincoln. Harapan Negeri-Negeri Gabungan Amerika untuk mendapatkan pengiktirafan rasmi di peringkat antarabangsa menjadi terhapus begitu sahaja.
Sukhoi Su-27

Latar belakang

Pada 1969, Kesatuan Soviet mendapat tahu Tentera Udara Amerika Syarikat telah memilih McDonnell Douglas bagi mengeluarkan rekabentuk pejuang eksperimen (yang kemudian menjadi F-15 Eagle). Sebagai tindak balas terhadap ancaman ini, Soviet mewujudkan program PFI (Perspektivnyi Frontovoy Istrebitel, Pejuang Garis Hadapan Termaju) untuk membina pesawat yang setanding pesawat pejuang baru A.S dalam terma-termanya sendiri.
Apabila spesifikasi yang dimahukan terlalu mencabar dan mahal untuk sebuah pesawat dalam jumlah yang diperlukan, spesifikasi PFI dipecahkan kepada dua: LPFI (Lyogkyi PFI, PFI Ringan) dan TPFI (Tyazholyi PFI, PFI Berat). Program PFI Ringan kemudian menghasilkan pesawat Mikoyan MiG-29, sebuah pesawat pejuang taktikal jarak dekat, sementara program PFI Berat telah ditugaskan kepada Sukhoi OKB, yang mana kemudian menghasilkan Su-27 dan pelbagai terbitannya. Program PFI Berat menyerupai program program F-X Amerika Syarikat, yang mana menghasilkan F-15 Eagle, sementara program PFI Ringan menyerupai program LWF, yang mana melahirkan pesawat F-16 Fighting Falcon dan Northrop YF-17, kemudian dibangunkan menjadi F/A-18 Hornet.

Spesifikasi (Su-27)

Data dari KNAAPO Su-27SKM page, Sukhoi Su-27SK page, Gordon and Davison

Budaya popular

Pesawat Su-27 dalam permainan penyelaku penerbangan dalam Su-27 Flanker.
Su-27 boleh didapati dalam permainan penyelaku penerbangan YSFLIGHT, dan pesawat Su-27 dalam permainan ini mempunyai payung terjun sauh yang dihidupkan dengan menggunakan kawalan tujahan belakang.
Masjid Al-Amin, Kampung Sempering

Sejarah

Masjid Al-Amin digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Amin adalah Abu Hassan B Jusoh. Masjid Al-Amin memiliki No Daftar: MY-09-KGR-00041.
Enval

Enval merupakan sebuah komun di jabatan Puy-de-Dôme di tengah Perancis.
Orduña-Urduña

Orduña-Urduña merupakan sebuah kawasan perbandaran di Sepanyol di Biscay, di komuniti autonomi Basque.
Kiara, Cilamaya Kulon

Poskod

Poskod yang digunakan di Kiara adalah 41384. Terdapat buah desa di dalam daerah kecamatan Cilamaya Kulon.
Burung Punai Tanah

Taburan

Burung Punai Tanah boleh didapati di Semenanjung Malaysia.

Ciri-ciri

Burung Punai Tanah adalah haiwan yang tergolong dalam golongan benda hidup, alam haiwan, bertulang belakang (vertebrata), kelas Burung. Dalam aturan : , tergolong dalam keluarga : .Burung Punai Tanah adalah haiwan berdarah panas, mempunyai sayap dan tubuh yang diselubungi bulu pelepah. Burung mempunyai paruh tanpa gigi.
Jantung Burung Punai Tanah terdiri daripada 4 kamar seperti manusia. Kamar atas dikenali sebagai atria, sementara kamar bawah dikenali sebagai ventrikel.

Pembiakan

Sebagai burung, Burung Punai Tanah membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pengekalan

Burung Punai Tanah merupakan haiwan yang dilindungi di Malaysia dan memerlukan lesen pemburuan untuk memburunya.
Babakan Surabaya

Poskod

Poskod yang digunakan di Babakan Surabaya adalah 40281. Terdapat 6 buah desa di dalam daerah kecamatan Kiaracondong.
Galileo (kapal angkasa)

Latar belakang

Musytari telah dinilai sebagai keutamaan nombor satu dalam Planetary Science Decadal Survey diterbitkan pada musim panas tahun 1968. Pada awal 1970-an, lintas terbang pertama Musytari telah dicapai oleh Pioneer 10 dan Pioneer 11, dan sebelum dekad itu ia juga dilawati oleh kapal angkasa Voyager 1 dan Voyager 2 yang lebih maju.
Kampung Kuala Kuang

Poskod

Poskod yang digunakan di Kampung Kuala Kuang, Kupang, Kedah ialah 09200.
Ataun

Ataun merupakan sebuah kawasan perbandaran di Sepanyol di Gipuzkoa, di komuniti autonomi Basque.
Uttarakanda

Uttarakanda dalam bentuk prosa adalah kitab ke 7 Ramayana. Tetapi ini merupakan tambahan dan tidak dijumpai dalam Kakawin Ramayana.
Pada permulaan cerita ada rujukan kepada prabu Dharmawangsa Teguh.
Manhajul Istiqamah

Ringkasan

Buku ini membincangkan mengenai Aqidah, hasil penulisan Syeikh Uthman Abdullah Al-Betawi. Dari koleksi kitab Melayu / Jawi (Terbitan Khazanah Fathaniyah).
Shining Star

Shining Star merupakan salah satu saluran yang terdapat di MiTV, saluran televisen berbayar kedua di Malaysia. Saluran ini terdapat dalam saluran 20 MiTV.
Shining Star menawarkan pelbagai rancangan menarik dalam bahasa Cina seperti drama, permainan, kuiz, dan sebagainya.
Hanaya Yohei

Hanaya Yoshi (華屋 与兵衛 atau 花屋 與兵衛; 1799-1858) biasanya dikreditkan sebagai penemu gaya sushi nigiri (sushi dibentuk dengan tangan) Tokyo hari ini (Edomae-zushi; 江戸前寿司)  pada akhir  zaman Edo Jepun.
Sushi pada masa itu dibuat daripada ikan yang baru ditangkap dari Teluk Tokyo berdekatan. Ini mengesampingkan banyak bahan-bahan yang popular hari ini seperti telur salmon (ikura; イクラ). Walaupun Tokyo ialah sebuah bandar pantai, keselamatan makanan masih sebahagian daripada kebimbangan sebelum penciptaan pendinginan. Untuk mencegah kerosakan, Hanaya akan sama ada memasak sedikit atau memerap ikan di dalam sos soya atau cuka. Itu sudah mencukupi untuk orang-orang untuk tidak suka daging perut tuna yang berlemak kerana ia akan mengurai sangat cepat. Hanaya memerap daging merah tanpa lemak di dalam sos soya. Kemudian dia menyajikan dengan hirisan ikan di atas bebola bercuka yang besar berbanding standard hari ini. Sushi itu benar-benar berbeza dari standard "ikan mentah" hari ini.
Masakan Hanaya ini merupakan alan keluar daripada tabiat makan Jepun waktu itu. Dalam tahun-tahun awal, chef hanya membuat sushi secara sambilan. Kemudian, perlahan-lahan, gerai sushi murah (yatai; やたい; 屋台) muncul. Selepas kerajaan mengharamkan gerai makanan yang dipersoalkan itu, restoran sushi (ryōtei; りょうてい; 料亭) menjadi keutamaan. Hari ini, sushi sawat  yang agak murah (kaiten-zushi; かいてんずし; 回転寿司) telah menjadi popular.
Aliran Hanzōmon (Tokyo Metro)

Gambaran keseluruhan

Aliran sepanjang 16.8 kilometer (10.4 batu) ini memberi khidmat di wad Shibuya, Minato, Chiyoda, Chūō, Kōtō dan Sumida. Aliran Hanzōmon bersambung dengan aliran Den-en-toshi Tokyu di stesen Shibuya yang menuju ke selatan dan aliran Skytree Tobu di stesen Oshiage yang menuju ke utara.
Aliran ini mempunyai pertukaran dengan aliran kereta api Tokyo Metro dan Toei yang lain kecuali aliran Hibiya (pertukaran masih boleh dibuat melalui aliran Skytree Tobu di stesen Kita-senju). Ia menghubungkan dengan aliran Ginza di lima stesen (empat stesen di antara Shibuya dan Nagatachō serta Mitsukoshimae).
Aliran Hanzōmon mendapat namanya daripada pintu barat Istana Maharaja (Hanzōmon). Dipercayai bahawa nama pintu barat itu diambil sempena nama samurai abad ke-16, Hattori Hanzō yang merupakan tokoh penting kepada pengasasan keshogunan yang membina istana itu.
Menurut Biro Pengangkutan Metropolitan Tokyo, sehingga Jun 2009, aliran Hanzōmon merupakan aliran kereta api alihan laju keenam tersibuk di Tokyo dengan kendalian muatan 173% ketika waktu puncak di antara stesen Shibuya dan Omotesandō.
Nevado del Huila

Letusan 2007

Pada 18 April 2007, gunung berapi ini meletus dua kali dan biarpun tiada pengaliran lahar (cuma lumpur dan selut) menyebabkan runtuhan ke Sungai Paez; ini menyebabkan paras air meningkat di sepanjang Sungai Magdalena. Kira-kira 4,000 orang terpaksa dipindahkan namun tiada yang terkorban.

Aktiviti dan letusan 2008

Nevado del Huila telah menjadi aktif semula di dalam bulan Mac 2008. Selepas beberapa gempa bumi di dalam gunung berapi berkenaan, pihak berkuasa Colombia telah mengisytiharkan isyarat kecemasan lampu kuning pada 18 Mac. Isyarat kecemasan telah dinaikkan ke lampu jingga pada 29 Mac, bermakna satu letusan boleh dijangka bila-bila masa berkemungkinan dalam tempoh beberapa hari atau beberapa minggu. Ratusan penduduk telah dipindahkan. Pada 14 April 2008 iaitu pada 11:08 malam, satu letusan abu gunung berapi telah berlaku, menyebabkan kerajaan telah mengeluarkan isyarat lampu merah dan memindahkan 13,000 hingga 15,000 penduduk dari sekitar gunung itu. Keadaan isyarat lampu merah telah diturunkan ke lampu jingga pada 16 April berikutan tamatnya aktiviti berkenaan.

Letusan November 2008

Pada 21 November 2008, gunung berapi tersebut meletus pada pukul 0245 GMT menurut Colombian Institute of Geology and Mining(Institut Geologi dan Perlombongan Colombia). BBC news melaporkan bahawa beberapa orang masih hilang dan bantuan kecemasan tidak dapat dihulurkan ke kawasan-kawasan terpencil. Pada November 23, 2008, pihak berkuasa Colombia melaporkan 10 kematian, dengan 12,000 penduduk berhampiran telah dipindahkan.  Letusan tersebut mengakibatkan runtuhan salji dan serpihan-serpihan batu yang merosakkan rumah, jambatan dan hasil tanaman. Tiga pekan kecil iaitu Paicol, La Plata dan Belalcázar merupakan antara kawasan yayng terlibat dalam kejadian ini.
Presiden Colombia Alvaro Uribe bergegas ke tempat kejadian selepas gunung berapi itu meletus. Kewujudan sistem kebangsaan yang sedia ada dalam menangani dan menghadapi malapetaka  seperti latihan kepada penduduk tempatan di kawasan yang berisiko tinggi dan juga pemasangan sistem penggera di pekan-pekan berdekatan dilaporkan berjaya mengurangkan jumlah kematian. Presiden Alvaro Uribe mengarahkan Tentera Udara Colombia supaya mewujudkan "jambatan udara" bagi menyalurkan bantuan ke kawasan-kawasan yang ditenggelami air di sepanjang Rio Paez.
Bërxullë

Bërxullë (dalam Albania, dalam Greek: Vyrkyllos, Βυρκυλλος) merupakan sebuah munisipaliti di Daerah Tirana, Tirana County, tengah Albania.
Padang Kandis

Poskod

Poskod yang digunakan di Padang Kandis adalah 33452. Terdapat 12 buah desa di dalam daerah kecamatan Membalong.

Ekonomi

Desa Padang Kandis, Kecamatan Membalong, Kabupaten Belitung, Kepulauan Bangka-Belitung (Babel) merupakan sebuah kampong nelayan.
Ritschenhausen

Ritschenhausen merupakan sebuah kawasan perbandaran terletak di daerah Schmalkalden-Meiningen, Thüringen, Jerman.
Itarsi

Demografik 2001

Menurut bancian India pada tahun 2001, Itarsi memiliki bilangan penduduk seramai 93,783. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Itarsi memiliki kadar pendidikan (kebolehan membaca) 75%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Urbach, Rhineland-Palatinate

Urbach merupakan sebuah kawasan perbandaran terletak di daerah Neuwied, Rhineland-Palatinate, Jerman.